 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 27. jūnijā Nr. 360**

(protokols Nr. 11, 2. p.)

**Par Rezerves zemes fondā ieskaitītām zemes vienībām ar kadastra apzīmējumiem 7013 002 0123 un 7013 002 0124, Lubānā, Madonas novads**

Madonas novada pašvaldībā saņemts fiziskas personas iesniegums (reģistrēts Lubānas apvienības pārvaldē 27.05.2024. ar Nr. LUB/1.9/24/60) ar lūgumu atsavināt zemesgabalu ar kadastra apzīmējumu 7013 002 0123 un kadastra apzīmējumu 7013 002 0124, Lubānā, Madonas novadā.

Nekustamā īpašuma “Latgales iela 42” zemes vienība ar kadastra apzīmējumu 7013 002 0124 Lubānā, Madonas novadā, un nekustamā īpašuma “Latgales iela 34” zemes vienība ar kadastra apzīmējumu 7013 002 0123 Lubānā, Madonas novadā, ir rezerves zemes fondā ieskaitītās un īpašuma tiesību atjaunošanai neizmantotās zemes, pie kurām nav izdarītas atzīmes par to piekritību vai piederību valstij vai pašvaldībai.

Uz minētajām zemes vienībām neatrodas būves.

Atbilstoši "Zemes pārvaldības likuma" IV nodaļas (Valsts un vietējo pašvaldību zemju pārvaldība) 17. pantam (Rezerves zemes fonds un zemes reformas pabeigšanai neizmantotā zeme), kurš nosaka:

(1) Rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu valdītājs ir attiecīgā vietējā pašvaldība līdz brīdim, kad Ministru kabinets izdod rīkojumu par to ierakstīšanu zemesgrāmatā uz valsts vārda vai tie tiek ierakstīti zemesgrāmatā uz vietējās pašvaldības vārda;

(5) Valstij un vietējām pašvaldībām pēc zemes reformas pabeigšanas piederošo un piekrītošo zemi izvērtē Ministru kabineta noteiktajā kārtībā divu gadu laikā pēc tam, kad Ministru kabinets izdevis rīkojumu par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās;

(6) Šā panta pirmajā daļā minētie zemes gabali, par kuriem šā panta piektajā daļā noteiktajā termiņā pašvaldības un ministrijas Valsts zemes dienesta publicētajos rezerves zemes fondā ieskaitītās un īpašuma tiesību atjaunošanai neizmantotās zemes izvērtēšanas sarakstos nav izdarījušas atzīmi par zemes gabala piederību vai piekritību pašvaldībai vai valstij, piekrīt vietējai pašvaldībai tās administratīvajā teritorijā. Lēmumu par šo zemes gabalu ierakstīšanu zemesgrāmatās pieņem pašvaldība.

Atbilstoši ministru kabineta rīkojumam Nr. 520 "Par zemes reformas pabeigšanu Lubānas pilsētā", kurš nosaka: Pamatojoties uz likuma "Par zemes reformu Latvijas Republikas pilsētās" 34. pantu, pabeigt zemes reformu Lubānas novada Lubānas pilsētā.

Atbilstoši Ministru kabineta noteikumiem Nr. 190 "Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību", 2. punktu, kas nosaka, ka ne vēlāk kā divu gadu laikā pēc Ministru kabineta rīkojuma izdošanas par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās nozaru ministrija (turpmāk - ministrija) sagatavo Ministru kabineta rīkojuma projektu par zemes gabalu piederību vai piekritību valstij (turpmāk - rīkojuma projekts) vai attiecīgi pašvaldība pieņem lēmumu par zemes gabalu piekritību pašvaldībai un 14. punktu, kas nosaka, ka Ministrija vai pašvaldība kadastra datu aktualizācijas jomu regulējošos normatīvajos aktos noteiktajā kārtībā ierosina zemes vienību kadastra datu aktualizāciju Kadastra informācijas sistēmā mēneša laikā pēc tam, kad pieņemts Ministru kabineta rīkojums par zemes vienības piekritību vai piederību valstij attiecīgās ministrijas personā vai pašvaldības lēmums par zemes vienības piekritību pašvaldībai.

No minētajām Zemes pārvaldības likuma normām izriet, ka gan lēmuma par rezerves zemes ierakstīšanu zemesgrāmatās pieņemšana, gan ar to saistāmo nosacījumu izpildes konstatēšana, ir pašvaldības kompetences jautājums.

Pamatojoties uz Zemes pārvaldības likuma 17. panta sesto daļu, ņemot vērā Zemes pārvaldības likuma 17. panta pirmo un piekto daļu, ņemot vērā 12.06.2024. Uzņēmējdarbības, teritoriālo un vides jautājumu komitejas atzinumu,atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Ieskaitīt pašvaldībai piekritīgajās zemēs Rezerves zemes fondā ieskaitīto zemes vienību “Latgales iela 42”, ar kadastra apzīmējumu 7013 002 0124, ar kopējo platību 0,0866 ha, kas atrodas Lubānā, Madonas novadā, un zemes vienību “Latgales iela 34”, ar kadastra apzīmējumu 7013 002 0123, ar kopējo platību 0,334 ha.
2. Nostiprināt Zemesgrāmatā uz Madonas novada pašvaldības vārda Madonas novada pašvaldībai piekritīgās rezerves zemes fondā ieskaitīto un īpašuma tiesību atjaunošanai neizmantoto zemes vienību ar kadastra apzīmējumu 7013 002 0124, pie kuras nav izdarītas atzīmes par tās piekritību vai piederību valstij vai pašvaldībai, un zemes vienību ar kadastra apzīmējumu 7013 002 0123, pie kuras nav izdarītas atzīmes par tās piekritību vai piederību valstij vai pašvaldībai .

Domes priekšsēdētājs A. Lungevičs

*Semjonova 27333721*